Cartellverband der katholischen deutschen Studentenverbindungen

Cartellverband der katholischen deutschen Studentenverbindungen eller Cartellverband (CV) er en paraplyorganisasjon for katolske studentforeninger for menn. Dens motto er In necessariis unitas, in dubiis libertas, in omnibus caritas.

Organisasjonen ble grunnlagt i 1856. Den ble delt i 1933, da Cartellverband der katholischen österreichischen Studentenverbindungen ble opprettet for å forhindre at organisasjonen i sin helhet kunne bli forbudt av nasjonalsosialistene.

CV og den østerrikske søsterorganisasjonen ÖCV har idag 177 aktive og 12 inaktive medlemsorganisasjoner i Tyskland, Østerrike, Sveits, Belgia, Frankrike, Italia, Polen, Ungarn, Slovakia, Syria og Japan. Alle disse har etablert egne hus i universitetsbyene hvor medlemmene bor under sine studier. I tillegg utgjør organisasjonene et nettverk av medlemmer som er lojale mot sin forening, Cartellverband og hverandre. Cartellverband har tilsammen 42 000 medlemmer, og er dermed den største akademiske forening i Europa.

De grunnleggende prinsippene for alle medlemsorganisasjoner i Cartellverband er religio (bekjennelse til den romersk-katolske kirke), scientia (akademiske studier er felles for alle medlemmer), amicitia (et livslangt vennskap mellom alle medlemmer) og patria (patriotisme).

Cartellverband var historisk ikke tilhenger av akademisk fekting (Mensur), fordi det var forbudt av den katolske kirke. Akademisk fekting er vanlig i mer liberale studentforeninger i de tyskspråklige landene.

Kjente medlemmer (Cartellbrüder)

Nålevende medlemmer
Pave Benedikt XVI 
Kardinal Oscar Andrés Rodríguez Maradiaga, erkebiskop av Tegucigalpa
Kardinal Christoph Schönborn, erkebiskop av Wien
Kardinal Walter Kasper president for Det pavelige rådet for fremme av kristen enhet
Kardinal Friedrich Wetter, tidligere erkebiskop av München
Kardinal Peter Shirayanagi, tidligere erkebiskop av Tokyo
Gebhard Fürst, biskop av Rottenburg-Stuttgart
Hubertus Brandenburg, tidligere biskop av Stockholm
Erkehertug Otto von Habsburg, arving til tronene i Østerrike, Ungarn, Bøhmen etc.
Fyrst Hans-Adam II av Liechtenstein 
Prins Katsura av Japan
Kurt Waldheim, tidligere FN-generalsekretær og østerriksk president
Franz Fischler, tidligere EU-kommissær
Edmund Stoiber, statsminister i Bayern
Jürgen Rüttgers, statsminister i Nordrhein-Westfalen
Herwig van Staa, guvernør i Tirol
Armin Laschet, minister i Nordrhein-Westfalen
Erwin Teufel, tidligere statsminister i Baden-Württemberg 
Klaus Kinkel, tidligere tysk utenriksminister og visekansler
Alois Mock, tidligere østerriksk utenriksminister
Matthias Wissmann, tidligere tysk transportminister
Fritz Wittmann, tysk politiker (CSU), tidligere parlamentsmedlem og president for Bund der Vertriebenen
Friedrich Merz, tidligere formann for CDU/CSU-fraksjonen i Forbundsdagen
Rainer Barzel, tidligere formann for CDU/CSU-fraksjonen i Forbundsdagen og Unionens kanslerkandidat
Othmar Karas, østerriksk medlem av Europaparlamentet
Andreas Khol, østerriksk politiker
Josef Pühringer, østerriksk politiker
Anton Zeilinger, østerriksk fysikkprofessor
Wolfgang Schuster, overborgermester i Stuttgart
Reinhold Ewald, tysk astronaut
Thomas Gottschalk, tysk fjernsynsprogramleder
Christoph Metzelder, tysk sportsutøver
Elmar Mäder, kommandant for Sveitsergarden

Hellige og salige medlemmer

St. Józef Bilczewski, tidligere erkebiskop i Lemberg
Sal. Clemens August von Galen, kardinal
Sal. Rupert Mayer SJ, tysk prest og antinazist
Sal. Jakob Kern OPraem

Avdøde medlemmer

Pave Pius XII
Kardinal Aloisius Joseph Muench, tidligere biskop av Fargo, North Dakota
Kardinal Julius Döpfner, tidligere erkebiskop av München og Freising
Kardinal Josef Frings, tidligere erkebiskop av Köln
Kardinal Franz König, tidligere erkebiskop av Wien
Kardinal Theodor Innitzer, tidligere erkebiskop av Wien
Kardinal Corrardo Bafile, tidligere president for Kongregasjonen for helligkåringer
Kardinal Leo Scheffczyk
Kardinal Antonio Agliardi
Prins Takamado av Japan
Heinrich Brüning, tidligere tysk rikskansler
Philipp von Boeselager, deltager i anti-Hitler-konspirasjon
Wilhelm Cuno, tidligere tysk rikskansler
Heinrich Lübke, tidligere tysk president
Wilhelm Miklas, tidligere østerriksk president
Thomas Klestil, tidligere østerriksk president
Konstantin Fehrenbach, tidligere tysk rikskansler
Georg von Hertling, tidligere tysk rikskansler
Ignaz Seipel, tidligere østerriksk forbundskansler 
Otto Ender, tidligere østerriksk forbundskansler
Karl Vaugoin, tidligere østerriksk forbundskansler
Engelbert Dollfuß, tidligere østerriksk forbundskansler
Kurt Schuschnigg, tidligere østerriksk forbundskansler
Leopold Figl, tidligere østerriksk forbundskansler
Julius Raab, tidligere østerriksk forbundskansler
Josef Klaus, tidligere østerriksk forbundskansler
Prosper Poullet, tidligere statsminister i Belgia
Pierre Prüm, tidligere statsminister i Luxembourg
Franz Josef Strauß, tidligere statsminister i Bayern
Eugen Bolz, tidligere statsminister i Württemberg
John Pius Boland, tidligere irsk politiker og sportsutøver
Hans Globke, tidligere tysk politiker
Karl Lueger, tidligere borgermester i Wien
Reinhold Frank, tysk advokat og antinazist
Götz Briefs, tysk samfunnsviter
Wilhelm Killing, tysk matematiker

Forhold til andre organisasjoner

Vennlige relasjoner

Europäischer Kartellverband (EKV)
Kartellverband katholischer deutscher Studentenvereine (KV)
Unitas-Verband der wissenschaftlichen katholischen Studentenvereine (UV)
Technischer Cartell-Verband (TCV)
Schweizerischer Studentenverein (StV)
Katholiek Vlaams Hoogstudenten Verbond (KVHV)

Konkurrerende organisasjoner

Kösener Senioren-Convents-Verband : liberal
Weinheimer Senioren-Convent : liberal
Coburger Convent : konservativ
Deutsche Burschenschaft : nasjonalistisk

Eksterne lenker
 
 Cartellverband der katholischen österreichischen Studentenverbindungen
 Das Cartell

Studentkultur
Tyske organisasjoner
Etableringer i 1856